2 GENESIS 1 


Ang Sugilanon sa Kabuhatan 


1 Sa pagsugod pagbuhat sa Dios sa ka- 

libotan ug sa tanang butang sa kala- 
ngitan  7Zang kalibotan walay hitsura ug 
walay sulod. Ang kadagatan gitabonan 
sa kangitngit ug ang Espiritu sa Dios) 
naglihok ibabaw sa katubigan. 3Unya 
miingon ang Dios, "Motungha ang kaha- 
yag "—ug mitungha ang kahayag. 4 Nahi- 
muot ang Dios sa kahayag nga iyang na- 
kita, ug gilain niya kini gikan sa kangit- 
ngit, Sginganlan niyag "Adlaw" ang ka- 
hayag ug ang kangitngit ginganlan niyag 
"Gabii. Milabay ang kagabhion ug mi- 
abot ang kabuntagon ug mao kadto ang 
unang adlaw. 

6 Unya miingon ang Dios, "Motungha 
ang usa ka ali nga mag-ulang sa katubi- 
gan aron mabahin kini sa duha "ug na- 
himo kini. 7Pinaagi sa gibuhat niyang 
ali, gilain sa Dios ang tubig nga didto sa 
ibabaw gikan sa tubig nga dinhi sa ubos 
ug nahimo kini. 8Ginganlan niyag "La- 
ngit" ang ali. Milabay na usab ang Ka- 
gabhion ug miabot ang kabuntagon, ug 
mao kadto ang ikaduhang adlaw. 

oUnya miingon ang Dios, "Matingob 
sa usa lamang ka dapit ang tubig ubos sa 
langit aron motungha ang yutang mama- 
la"-ug nahimo kini. 10 Ginganlan sa 
Dios ug "Yuta" ang mamala ug ang tu- 
big nga natigom ginganlan niyag "Da- 
gat." Nakita sa Dios nga maayo ang 
iyang nabuhat ug nalipay siya. 11 Unya 
miingon siya, "Moturok sa yuta ang nag- 
kalainlaing mga tanom: kadtong may 
binhi ug kadtong mga kahoy nga mamu- 
nga "ug nahimo kini. 12 Busa miturok 
sa yuta ang tanang matang sa tanom. 
Nakita sa Dios nga maayo ang iyang na- 
buhat ug nalipay siya. " Milabay na 
usab ang kagabhion ug miabot ang ka- 
buntagon, ug kadto mao ang ikatulong 
adlaw. 

l4Unya miingon na usab ang Dios, 
"Motungha ang mga iwag diha sa langit 
nga maoy magbulag sa adlaw gikan sa 


gabii, ug magpaila sa pagsugod sa mga 
adlaw ug sa mga tuig ug sa hinungda- 
nong mga panahon, 15 modanag Kini 
sila sa kalangitan aron paglamdag sa kali- 
botan "ug nahimo kini. 16 Busa gibuhat 
sa Dios ang duha ka dagkong iwag, ang 
Adlaw nga maoy maglamdag sa panahon 
sa adlaw, ug ang Bulan sa panahon sa 
gabii, gibuhat usab niya ang mga bituon. 
17 Gibutang sa Dios ang mga kahayag 
diha sa langit aron modan-ag sa kali- 
botan, 18ug maglamdag sa adlaw ug sa 
gabii, ug maglain sa kahayag gikan sa 
kangitngit. Nakita sa Dios nga maayo 
ang iyang nabuhat ug nalipay siya. 
loUnya milabay na usab ang kagabhion 
ug miabot ang kabuntagon, ug kadto 
mao ang ikaupat nga adlaw. 

20 Miingon na usab ang Dios, "Ma- 
puno ang katubigan sa nagkalainlaing 
mga buhing mananap, ug mapuno usab 
sa mga langgam ang kahanginan">ug 
nahimo kini. 21Busa gibuhat sa Dios 
ang mga dagkong mananap sa kadagatan 
ug ang tanang matang sa mananap sa 
katubigan, ug ang tanang matang sa lang- 
gam. Nakita sa Dios nga maayo ang 
iyang nabuhat ug nalipay siya. 22 Unya 
gipanalanginan sila sa Dios. Ang Dios 
miingon, "Sanay kamo ug lukpa nin- 
yo ang kadagatan. ang mga langgam mo- 
daghan usab." 23 Ug milabay ang kagab- 
hion ug miabot ang kabuntagon, ug kad- 
to mao ang ikalimang adlaw. 

z4 Unya miingon ang Dios, "Motung- 
ha sa kalibotan ang nagkalainlaing mga 
mananap: mga kahayopan ug tanang 
matang sa mga ihalas nga mananap "ug 
nahimo kini. 25 Busa gibuhat niya ang 
tanang matang sa mga kahayopan ug 
mga ihalas nga mananap. Nakita sa Dios 
nga maayo ang iyang nabuhat ug nalipay 
siya. 

2z6Unya miingon na usab ang Dios, 
"Buhaton nato ang tawo sama sa atong 
dagway. Siya maoy magbuot sa mga 
isda, sa mga langgam, sa mga kahayo- 
pan, ug sa tanang ihalas nga mananap." 


Usa pagsugod ... sa kalangitan: o Sa sinugdan gibuhat sa Dios ang kalibotan ug kalangitan. 
Espiritu sa Dios, o hangin gikan sa Dios: o usa ka makalilisang hangin. 
Chinungdanong mga panahon: o mga tinuohanong pangilin. 


27 Busa gibuhat sa Dios ang tawo, lalaki 
ug babaye, sama sa iyang dagway, 28 ug 
gipanalanginan niya sila. Miingon ang 
Dios, "Panganak kamog daghan aron 
malukop ang kalibotan sa inyong mga 
liwat ug silay magbuot niini. kamoy 
magbuot sa mga isda ug sa mga langgam 
ug sa tanang ihalas nga mananap. 
z:Unya miingon ang Dios, "Gihatag ko 
kaninyo ang tanang matang sa tanom 
nga may binhi ug ang tanang bunga sa 
kahoy aron inyong kan-on. 30 Gihatag 
ko usab sa tanang ihalas nga mananap ug 
sa kalanggaman ang mga tanom nga Iun- 
haw aron ilang kan-on "ug nahimo 
kini. 3INakita sa Dios nga maayo ang 
tanan nga iyang nabuhat ug nalipay ga- 
yod siya. Milabay na usab ang kagabhi- 
on ug miabot ang kabuntagon, ug kadto 
mao ang ikaunom nga adlaw. 
23 Nahuman pagbuhat ang langit ug 
ang yuta ug ang tanang butang nga 
anaa niini. 2 Sa ikapitong adlaw, nahu- 
man sa Dios ang tanan niyang gibuhat 
ug mipahulay siya. 3 Gipanalanginan sa 
Dios ang ikapitong adlaw ug gibalaan niya 
kini kay sa maong adlaw natapos niya ang 
iyang pagpamuhat ug mipahulay siya. 
alngon niini ang pagbuhat sa kalibo- 
tan ug sa tanan nga anaa sa langit. 


Ang Tanaman sa Eden 
Sa pagbuhat sa GINOONGZ Dijos sa 


kalibotan ug sa tanang butang sa kala- 
ngitan, Swala pay tanom nga miturok sa 
yuta kay wala pa man niya kini paulani, 
ug wala pa may tawo nga makauma ni- 
ini. GApan bisag Walay ulan, diha nay 
tubig nga mitungha gikan sa ilawom sa 
yuta ug mipatubig niini. 

7TUnya mikuha ang GINOONG Dios 
ug yutaP ug nagbuhat siyag tawoP gikan 
niini, gihuypan niya ang buho sa ilong sa 
tawo sa makapabuhing gininhawa ug ang 
tawo nakabaton ug kinabuhi. 

sUnya naghimo ang GINOONG Dios 
ug tanaman didto sa Eden, sa silangan, 
ug gibutang niya didto ang tawo nga 
iyang gibuhat. >Gipatubo sa GINOONG 
Dios ang tanang matang sa mga kahoy 
nga maanindot ug mamungag mga bunga 
nga maayong kan-on. Sa taliwala sa ta- 
naman diha ang kahoy nga naghatag ug 
kinabuhi ug ang kahoy nga naghatag ug 
kahibalo unsay maayo ug unsay daotan. 

1lo0Gikan sa Eden midagayday ang usa 
ka suba nga maoy mitubig sa tanaman, 
ug sa nasaylo na niini ang suba nabahin 
kini sa upat. 11 Ang unang suba gingan- 
lag Pison ug milikos kini sa kayutaan sa 
Habila. 12 Makaplagan niining dapita ang 
lunsayng bulawan ingon man ang bedet- 
yo ug batong sardonika nga pula. 13 Ang 
ngalan sa ikaduhang suba Gihon ug mi- 
likos kini sa kayutaan sa Cus. 14. Ang 
ikatulong suba mao ang Tigris nga nag- 


AGINOO: Diin ang teksto Hebreo naggamit sa Yawch (o sa ubang hubad Jehovah), kining atong 
hubad naggamit sa pulong GINOO, ginamit ang dagkong titik. 


byu 1974 
kon pamation. 


. tawo: sa Hebreo, ang mga pulong alang sa "tawo" ug "vuta". managsamag paningog 

dagayday sa silangan sa Asiria. Ang ika- 
upat nga suba mao ang Eufrates. 

1sUnya gibutang sa GINOONG Dios 
sa tanaman sa Eden ang tawo aron maoy 
mag-atiman ug magbantay niini. 1661- 
ingnan niya ang tawo, "Makahimo ka 
pagkaon sa bunga sa tanang kahoy sa 
tanaman, 17gawas sa kahoy nga nagha- 
tag sa kahibalo unsay maayo ug unsay 
daotan. Kon mokaon ka niini, mamatay 
ka gayod." 

18 Unya miingon ang GINOONG Dios, 
"Dili maayo nga mag-inusara ang tawo: 
himoan ko siyag kauban ug katabang 
nga angay kaniya." 19 Busa giumol niya 
gikan sa yuta ang tanang mananap ug 
langgam, ug gidala niya sila ngadto sa 
tawo aron iyang nganlan sila: bisag unsa 
ang ingalan sa tawo sa matag usa kanila 
mao na ang ngalan niini. 20 Busa gingan- 
lan sa tawo ang tanang kahayopan ug ang 
mga langgam, ingon man ang ihalas nga 
mga mananap: apan walay hipalgan nga 
kauban ug katabang nga angay kaniya. 

zi Unya gipakatulog sa GINOONG 
Dios ang tawo ug samtang nahinanok 
siya, gikuhaan siya sa GINOONG Dios 
ug gusok ug gihulipan niya kinig unod. 
22 Ang maong gusok gihimo niya nga 
usa ka babaye, ug gidala niya ang baba- 
ngadto sa lalaki. 23 Ug miingon ang 


"Ania ra gayod ang sama kanako— 
bukog gikan sa akong bukog, 
ug unod gikan sa akong unod. 
"Babaye ang ngalan niya 
kay gikuha man siya gikan sa 
lalaki.>e 
24 Tungod niini ang lalaki mobiya sa 
iyang amahan ug inahan ug motipon sa 
iyang asawa ug mausa sila. 
25 Silang duha pulos hubo, apan wala 
sila maulaw. 


Misupak sa Dios ang Tawo 


3 Sa tanang mananap nga gibuhat sa 
GINOONG Dios, ang bitin mao ang 
labing abtik. Gipangutana sa bitin ang 


babaye, "Gidid-an ba diay kamo sa Dios 
pagkaon sa bunga sa tanang kahoy sa 
tanaman7" 

zMitubag ang babaye, "Makakaon 
kami sa bunga sa tanang kahoy sa tana- 
man, 3gawas sa kahoy nga anaa sa tali- 
wala niini. Gidid-an kami sa Dios sa pag- 
kaon ug bisan gani sa paghikap nianang 
kahoya. kon supakon namo kini, mama- 
tay kami. 

a Miingon ang bitin, "Dili tinuod nga 
mamatay kamoti SGisulti kini sa Dios 
kaninyo kay nasayod man god siya nga 
kon mokaon kamo niini, maabli ang in- 
yong salabotan ug mahisama kamo kani- 
yaP nga nasayod unsay maayo ug unsay 
daotan." 

6 Sa pagkakita sa babaye nga ang ma- 
ong kahoy maanindot kaayo ug laming 
kan-on ang bunga niini ug makapahimo 
kaniyang maalamon, mikuha siyag bu- 
nga ug gikaon niya kini. Unya gihatagan 
niya ang iyang bana ug mikaon usab 
siya. 7TPagkahuman gayod nilag kaon, 
naabli ang ilang salabotan ug nakita nila 
nga hubo diay sila, busa naghimo silag 
mga tapis gikan sa mga dahon sa ka- 
hoyng igera aron itabon sa ilang lawas. 

8 Sa pagkasawomsom na, nadungog 
nila ang GINOONG Dios nga naglakaw 
sa tanaman, ug mitago sila sa kakaho- 
yan. > Apan ang lalaki gitawag sa GINO- 
ONG Dios, "Hain ka ba7" 

10 Ang lalaki mitubag, "Nadungog ko 
ang imong paglakaw sa tanaman ug 
giabot akog kahadlok ug mitago ako kay 
hubo man ako." 

11 Kinsay nagsulti kanimo nga hubo 
ka7" nangutana ang Dios. "Mikaon ka ba 
sa bunga sa kahoy nga gidili ko kanimo7. 

12 Ang lalaki mitubag, "Ang babaye 
nga gihatag mo kanako maoy naghatag 
kanako sa bunga sa maong kahoy ug 
mikaon ako niini. 

13 Ang GINOONG Dios nangutana sa 
babaye, "Nganong gibuhat mo man kini" 

Ang babaye mitubag, "Gilansisan 
ako sa bitin, busa mikaon ako niini. 


CBabaye.. lalaki: Sa Hebreo, ang mga pulong alang sa "babaye" ug "Talaki" managsama ug pa- 


ningog kon pamation. 


mahisama kamo kaniya. o mahisama kamo sa Dios: o mahisama sa mga dios. 

Mipahamtang ug Silot ang Dios 


I4Ug ang GINOONG Dijos miingon 
sa bitin, 
"Tungod niini silotan ka. 
ikaw lamang sa tanang 
mananap ang mahiagom 
niining tungloha: 
sukad karon magkamang ka na 
pinaagi sa imong tiyan, 
ug magkaon ka nag abog, 
sa tanang adlaw sa imong 
kinabuhi. 
15 Himoon kong magdinumtanay 
ikaw ug ang babaye. 
mahimong kaaway ang 
tawo ug ang bitin, 
ug mahimong kaaway ang 
imong kaliwat 
ug ang iyang kaliwat. 
Dugmokon niya ang imong ulo 
ug paakon mo usab ang 
iyang tikod." 
i6 Ug miingon siya sa babaye, 
"Dugangan ko ang imong 
kalisdanan 
inigpanamkon mo, 
ug ang kasakit nga imong bation 
inigpanganak nimo, 
apan bisan pa niini, mangandoy ka 
gihapon sa imong bana, 
ug siya maoy magbuot kanimo." 
iz7Unya miingon siya kang Adan, 
"Sanglit nagpadani ka man 
sa imong asawa 
ug mikaon sa bunga sa kahoy 
nga gidili ko kanimo, 
matinunglo ang yuta tungod 
sa imong gibuhat. 
Maghago ka pag-ayo sa 
tibuok mong kinabuhi 
una pa kini mohatag ug 
igong abot alang kanimo. 
18 Moturok sa yuta ang 
mga sampinit 
ug mga sagbot alang kanimo, 
ug mapugos ka pagkaog tanom 
sa kalasangan 


19 Magpatulo ka sa singot 
ug maghago pag-ayo una pa mohatag 
kanimog abot ang yuta 
hangtod mobalik ka 
sa yuta nga gigikanan mo. 
Hinimo ka gikan sa yuta, 
ug sa yuta ka pauli." 

20 Ginganlan sa lalaki ang iyang asawa 
ug Evaf kay siya man ang inahan sa ta- 
nang mga tawo. 21 Ug nagbuhat ang 
GINOONG Dios alang kang AdanP. ug 
kang Eva ug mga sapot nga panit sa mga 
mananap ug gibistihan niya sila. 


Si Adan ug si Eva Gipapahawa 
sa Tanaman 


22 Unya miingon ang GINOONG Dios, 
"Karon ang tawo nahisama na kanato 
ug nahibalo na siya unsay maayo ug 
unsay daotan. Kinahanglan dili siya 
tugotan pagkaon sa bunga sa kahoy nga 
naghatag ug kinabuhi aron dili siya mag- 
pabiling buhi hangtod sa kahangtoran. 
23 Busa gihinginlan sa GINOONG Dios 
ang tawo gikan sa tanaman sa Eden ug 
gipaugmad sa yuta nga iyang gigikanan. 

24 Sa mipahawa na ang tawo, gibu- 
tangan sa Dios ang silangan sa tanaman 
sa Eden ug mga kerubin ug sa usa ka 
espada nga nagdilaab ug nagtuyoktuyok 
aron walay makaduol sa kahoy nga nag- 
hatag ug kinabuhi. 

Oj:va: Kining ngalana samag paningog sa pulong sa Hebreo nga nagkahulogan ug "Kinabuhi," nga 


niining bahina gihubad "tanang katawhan." 


Adan: Kining ngalana sa Hebreo nagkahulogan ug "katawhan." 
CCain: Kining ngalana samag paningog sa pulong sa Hebreo nga nagkahulogan ug "nakabaton.". 

